《次韵卢致远见示》
宋代·陈著

新春欲洗旧氛埃，并竹寻溪试一来。
冻雨忽交疏霰下，严风不放寸云开。
主人雅量诗相住，老客归心梦亦催。
滑道何妨徐著步，袖中金薤不虚回。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。